S-1005/2011

Mál þetta, sem dómtekið var 10. október 2011, er höfðað með ákæru útgefinni af lögreglustjóranum á höfuðborgarsvæðinu 6. september 2011 á hendur A-kk-þgf M-kk-þgf Ý-kk-þgf, kennitala […], Hringbraut 27, Hafnarfirði, G-kk-þgf Ý-kk-þgf B-kk-þgf, kennitala […], Hringbraut 30, Hafnarfirði, og M-kk-þgf Ó-kk-þgf, kennitala […], Vesturbraut 21, Hafnarfirði, „fyrir eftirtalin fíkniefnalagabrot framin föstudaginn 26. nóvember 2010 að Óseyrarbraut 3 í Hafnarfirði:

1. Gegn ákærðu öllum, með því að hafa haft í vörslum sínum 89 kannabisplöntur, og hafa um nokkurt skeið fram til þessa dags ræktað greindar plöntur.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

2. Gegn ákærða A-kk-þgf M-kk-þgf Ý-kk-þgf, með því að hafa haft í vörslum sínum 0,50 g af maríhúana, sem ákærði framvísaði til lögreglu.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

3. Gegn ákærða G-kk-þgf Ý-kk-þgf B-kk-þgf, með því að hafa haft í vörslum sínum 0,23 g af tóbaksblönduðu kannabisefni, sem ákærði kastaði frá sér er lögreglan hafði afskipti af honum.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærðu verði dæmdir til refsingar og til greiðslu alls sakarkostnaðar. Þá er krafist upptöku á 89 kannabisplöntum, 0,50 g af maríhúana, 0,23 g af tóbaksblönduðu kannabisefni, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Einnig er krafist upptöku á 8 plaströrum, 3 vatnsdælum, 6 gróðurhúsalömpum, 2 lömpum, 4 klukkum, 1 ballest, 1 vog og 1 plastbakka, samkvæmt 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, en þessir munir voru notaðir til framleiðslu kannabisplantnanna og lagt var hald á þá í málinu.“

Við þingfestingu málsins 10. október 2011 viðurkenndi ákærði G-kk-nf Ý-kk-nf háttsemi sem honum er gefin að sök í 3. tl. ákæru. Jafnframt viðurkenndi hann vörslur á 89 kannabisplöntum, en neitaði að hafa ræktað þær og lýsti sækjandi því yfir að fallist væri á að hann hefði ekki ræktað umræddar kannabisplöntur en lagt til húsnæðið.

Ákærði A-kk-nf M-kk-nf viðurkenndi skýlaust þá háttsemi sem honum er gefin að sök í 1. og 2. tl. ákæru.

Ákærði M-kk-nf viðurkenndi skýlaust þá háttsemi sem honum er gefin að sök í 1. tl. ákæru.

Ákærðu krefjast vægustu refsingar er lög leyfa og þeir samþykkja upptökukröfu. Þá gerir verjandi ákærða G-kk-ef Ý-kk-ef kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Með játningu ákærðu og öðrum gögnum málsins er sannað að þeir eru sekir um þá háttsemi sem þeim er gefin að sök og eru brot þeirra rétt heimfærð til refsiákvæða í ákæru.

Ákærði A-kk-nf M-kk-nf er fæddur í apríl 1982. Samkvæmt sakavottorði ákærða gekkst hann undir sektargreiðslu, 50.000 krónur, á árinu 2002 fyrir umferðarlagabrot og 28.000 króna sekt á árinu 2006 fyrir fíkniefnalagabrot. Við ákvörðun refsingar ber að líta til þess að ákærði hefur skýlaust játað brot sín. Um mjög lítið magn maríhúana var að ræða í 2. tl. ákæru og kannabisplönturnar í 1. tl. voru ekki ætlaðar til sölu og dreifingar. Samkvæmt matsgerð Rannsóknastofu Háskóla Íslands í lyfja- og eiturefnafræði var styrkleiki tetrahýdrókannabínóls í þurru sýni af einni plöntunni 71 mg/g, sem samsvarar 48 mg/g í sýninu fyrir þurrkun. Að öllu þessu virtu þykir refsing ákærða hæfilega ákveðin fangelsi í tvo mánuði, sem bundin verður skilorði eins og nánar greinir í dómsorði.

Ákærði G-kk-nf Ý-kk-nf er fæddur í júlí 1961. Samkvæmt sakavottorði ákærða gekkst hann undir sektargreiðslu með lögreglustjórasátt á árinu 2004 vegna umferðarlagabrots. Við ákvörðun refsingar ber að líta til játningar ákærða og þess að um mjög lítið magn var að ræða í 3. tl. og vörslur hans á umræddum kannabisplöntum voru ekki í sölu- og dreifingarskyni. Jafnframt ber að líta til þess sem áður segir um styrkleika tetrahýdrókannabínóls. Ákærði heldur því fram að við ákvörðun refsingar beri að líta til þess að notkun hans á kannabis sé vegna bakverkja í kjölfar slyss. Vörslur ákærða og meðferð efnisins var óheimil samkvæmt 1. mgr. 2. gr. laga nr. 65/1974, sbr. 6. gr. sömu laga, og verður ákærði að leita annarra leiða til að lina verki sína, s.s. með löglegum verkjalyfjum. Þykir refsing ákærða hæfilega ákveðin fangelsi í tvo mánuði, sem bundin verður skilorði eins og nánar greinir í dómsorði.

Ákærði M-kk-nf er fæddur í október 1977. Fram kemur í sakavottorði hans að hann hefur tvívegis verið dæmdur fyrir brot gegn 1. mgr. 218. gr. almennra hegningarlaga nr. 19/1940, annars vegar á árinu 2000 og hins vegar á árinu 2001. Þá var hann dæmdur hinn 13. janúar 2006 í 45 daga fangelsi, skilorðsbundið í tvö ár, fyrir fíkniefnalagabrot. Ákærði hefur skýlaust játað brot sitt og er það virt honum til málsbóta. Þá verður einnig litið til þess að kannabisplönturnar voru ekki ætlaðar til sölu og dreifingar. Að öllu þessu virtu og þegar litið er til fjölda og styrkleika plantnanna þykir refsing ákærða hæfilega ákveðin fangelsi í tvo mánuði, sem bundin verður skilorði eins og nánar greinir í dómsorði.

Að kröfu ákæruvaldsins og með vísan til framangreindra laga- og reglugerðarákvæða skulu upptæk til ríkissjóðs 89 kannabisplöntur, 8 plaströr, 3 vatnsdælur, 6 gróðurhúsalampar, 2 lampar, 4 klukkur, 1 ballest, 1 vog og 1 plastbakki, sem lögregla lagði hald á. Auk þess sæti ákærði A-kk-nf M-kk-nf upptöku á 0,50 g af maríhúana og ákærði G-kk-nf Ý-kk-nf á 0,23 g af tóbaksblönduðu kannabisefni.

Með vísan til 219. gr. laga nr. 88/2008 ber að dæma ákærðu til að greiða sakarkostnað málsins. Samkvæmt yfirliti um sakarkostnað er um að ræða kostnað vegna matsgerðar Rannsóknastofu Háskóla Íslands í lyfja- og eiturefnafræði, 73.077 krónur, sem ákærðu ber að greiða óskipt. Þóknun verjanda ákærða G-kk-ef Ý-kk-ef þykir hæfilega ákveðin 62.750 krónur, að virðisaukaskatti meðtöldum.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærðu, A-kk-nf M-kk-nf Ý-kk-nf, G-kk-nf Ý-kk-nf B-kk-nf og M-kk-nf Ó-kk-nf, sæti hver um sig fangelsi í tvo mánuði, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærðu almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærðu sæti upptöku á 89 kannabisplöntum, 8 plaströrum, 3 vatnsdælum, 6 gróðurhúsalömpum, 2 lömpum, 4 klukkum, 1 ballest, 1 vog og 1 plastbakka, sem lögregla lagði hald á. Auk þess sæti ákærði A-kk-nf M-kk-nf upptöku á 0,50 g af maríhúana og ákærði G-kk-nf Ý-kk-nf á 0,23 g af tóbaksblönduðu kannabisefni.

Ákærði G-kk-nf Ý-kk-nf greiði í sakarkostnað 62.750 króna þóknun verjanda síns, E-kk-ef G-kk-ef S-kk-ef hæstaréttarlögmanns.

Annan sakarkostnað, 73.077 krónur, greiði ákærðu óskipt.

S-kvk-nf B-kvk-nf